“ጋላክሲ ኤስ 7” በየካቲት ገበያ ላይ ይውላል 
- አዲሱ ቴክኖሎጂ በአይን ይከፈታል ተብሏል  ታዋቂው የሞባይል አምራች ኩባንያ ሳምሰንግ፣ ጋላክሲ ኤስ በሚል መለያ ሲያቀርባቸው የቆዩት የስማርት ፎን ምርቶቹቀጣይ የሆነውን ጋላክሲ ኤስ 7 በየካቲት ወር አጋማሽ በገበያ ላይ ያውላል ተብሎ እንደሚጠበቅ ሲኒውስ ድረገጽ ዘግቧል፡፡ ጋላክሲ ኤስ 7 እና ጋላክሲ ኤስ 7 ኢጅ ተብለው የሚጠሩት አዲሶቹ የኩባንያው ምርቶች፣ በ5.2  እና በ5.5 ኢንች መጠን ለገበያ እንደሚቀርቡ ታውቋል ያለው ዘገባው፤ ሞባይሎቹ ለአጠቃቀም ምቹና የተለየ ዲዛይን ያላቸው እንደሆኑ ጠቁሟል፡፡ኩባንያው አዳዲሶቹን የሞባይል ምርቶቹን ለመጀመሪያ ጊዜ በሚያስመርቅበት ወቅት 3.3 ሚሊዮን  ያህል ጋላክሲ ኤስ 7 እንዲሁም 1.7 ሚሊዮን ጋላክሲ ኤስ 7 ኢጅ ሞባይሎችን በገበያ ላይ የማዋል እቅድ እንዳለው  ተነግሯል፡፡አዳዲሶቹ ሞባይሎች ተጠቃሚው በአይኑ በማየት ሊከፍታቸው የሚችላቸው እንደሆኑ ሲወራ መቆየቱንም ዘገባው አክሎ አስታውሷል፡፡